Diari Oficial de la Generalitat Valenciana


Sumari del DOGV 6960, del 07-02-2013 (2013/1268)

RESOLUCIÓ de 27 de novembre de 2012, de la Direcció Territorial d'Educació, Formació i Treball d'Alacant, de concessió d'ajudes assistencials de menjador escolar corresponent al termini extraordinari, curs escolar 2012-2013.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/1268


Data del document
:   27-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de novembre de 2012, de la Direcció Territorial d'Educació, Formació i Treball d'Alacant, de concessió d'ajudes assistencials de menjador escolar corresponent al termini extraordinari, curs escolar 2012-2013. [2013/1268]  
Vist l'expedient administratiu tramitat en relació amb la convocatòria d'ajudes de menjador escolar en el termini extraordinari per al curs escolar 2012-2013, i tenint en compte els següents  
  
Antecedents de fet  
Primer. Vistes l'Orde 46/2010, de 28 de maig, per la qual s'establixen les bases reguladores per a la concessió d'ajudes de menjador escolar en els centres educatius no universitaris de titularitat de la Generalitat (DOCV 6281, 03.06.2010), i la Resolució de 13 de juny de 2012, de la Direcció General d'Ordenació i Centres Docents, per la qual es convoca la concessió d'ajudes de menjador escolar en els centres educatius no universitaris de titularitat de la Generalitat per al curs escolar 2012-2013 (DOCV 6798, 18.06.2012).  
Segon. Finalitzat el termini d'esmenes i reclamacions a les llistes provisionals corresponents al termini ordinari de la convocatòria per al curs escolar 2012/2013, enviades als centres docents amb data 25 d'octubre de 2012 i que contenien tant la puntuació obtinguda per les sol·licituds admeses com la relació de sol·licituds en què hi havia alguna causa d'exclusió, i efectuades les oportunes correccions.  
  
Tercer. Vista la Resolució de 27 de setembre de 2012, de la Direcció General de Centres Docents, per la qual s'establix la puntuació mínima necessària per a obtindre l'ajuda assistencial de menjador escolar per al curs 2012-2013.  
  
Fonaments de dret  
Primer. L'apartat 15 de l'esmentada Resolució de 13 de juny de 2012, de la Direcció General d'Ordenació i Centres Docents, per la qual es convoca la concessió d'ajudes de menjador escolar en els centres educatius no universitaris de titularitat de la Generalitat per al curs escolar 2012-2013, en el punt segon establix que cada direcció territorial emetrà la corresponent resolució definitiva, que contindrà la relació de tot l'alumnat que participa en la convocatòria en cada centre, i en què es detallaran els beneficiaris, les sol·licituds denegades i el motiu de la denegació.  
Considerant la competència d'esta direcció territorial en allò exposat, resolc:  
  
Primer  
Declarar beneficiari de l'ajuda assistencial de menjador escolar per al curs 2012-2013 l'alumnat que iguala o supera la puntuació establida en la Resolució del director general de Centres Docents de 27 de setembre de 2012 i que figura en l'annex I d'esta resolució.  
  
  
Segon  
Denegar aquelles sol·licituds que figuren en l'annex II adjunt.  
  
  
Tercer  
Enviar a cada centre educatiu inclòs en la present convocatòria les relacions definitives de beneficiaris i no beneficiaris de l'ajuda assistencial de menjador escolar per al curs 2012-2013 corresponents al termini extraordinari.  
  
Quart  
Esta resolució es publicarà en el Diari Oficial de la Comunitat Valenciana, i la resolució i les llistes definitives, en el tauler d'anuncis dels centres docents i en les direccions territorials d'Educació de València, Alacant i Castelló.  
  
  
Quint  
Esta resolució produirà efectes a partir de l'endemà de la publicació en el Diari Oficial de la Comunitat Valenciana.  
  
De conformitat amb el que establixen els articles 107 i 114 de la Llei de Règim Jurídic de les Administracions Públiques i del Procediment Administratiu Comú, contra el present acte, que no posa fi a la via administrativa, es podrà presentar recurs d'alçada davant del director general de Centres Docents, en el termini d'un mes a comptar de l'endemà que siga notificat.  
  
Alacant, 27 de novembre de 2012.- El director territorial: Ramón Rocamora Jover.